! VISISKAI NAUJAS PRANESIMAS APIE SPROGIMĄ "LIETUVOS RYTE' 


SUSPROGDINTAS "LIETUVOS RYTO" PRIESTATAS 

Vilnius, lapkričio 17 d. (BNS). "Kai sprogdinamos didelių 
laikraščių redakcijos, tai ne tik teroristinis, bet ir politinis 
aktas", sako didžiausio Lietuvos dienraščio "Lietuvos rytas" 
vyriausiasis redaktorius Gedvydas Vainauskas. 

Ketvirtadienį 23.40 val. Vilniaus centre nugriaudėjo sprogimas, 
smarkiai apgriovęs baigiamą statyti "Lietuvos ryto" redakcijos 
priestatą. Sprogimas įvyko praėjus tik 10 minučių po to, kai išėjo 
jame dirbę statybininkai, todėl žmonės nenukentėjo. 


Sprogimas pažeidė priestato konstrukciją ir yra iškilęs pavojus, 
kad statinys gali visiškai sugriūti. Taip pat smarkiai nukentėjo 
pagrindinis redakcijos pastatas, kurio viduje išdužo stiklinės 
pertvaros, apgadinti ir redakciją supantys kiti pastatai. 

Vyriausiasis redaktorius. G. Vainauskas padarytus "Lietuvos 
rytui" nuostolius vertina maždaug 400 tūkst. litų. Susprogdintasis 


priestatas nebuvo apdraustas. 

Manoma, kad sprogmenys buvo padėti priestate, į kurį galima 
patekti tik per pagrindines redakcijos patalpas. Jose nuolat yra 
vienas budintis, tačiau, kadangi dirbo statybininkai, į priestatą su 


jais nesunkiai galėjo patekti ir pašaliniai žmonės. Sprogmenys taip 
pat galėjo būti padėti iš lauko į antrame priestato aukšte esantį 
balkonėlį. 


Po sprogimo buvo dingęs ryšys tarp redakcijos ir spaustuvės, 
todėl buvo iškilęs pavojus, kad vėluos penktadienio laikraščio 
numeris. Tačiau per porą valandų ryšį pavyko atkurti: ° 

Kadangi visi redakcijos darbuotojai sveiki ir kompiuteriai 
veikia, pavojaus, kad gali sutrikti laikraščio leidyba, nėra. Tai BNS 
patvirtino vyriausiojo redaktoriaus pavaduotojas Algimantas Budrys. 

Paklaustas apie galimas sprogimo priežastis, G. Vainauskas BNS 
užtikrino, kad redakcija "nėra įkišusi nagų" į jokias neteisėtas 


machinacijas. Jis kėlė dvi versijas: pirmoji - kad tai gali būti 
kerštas už publikacijas, nes "Lietuvos rytas" nuolat daug rašė apie 
nusikalstamumą, o, pasak vyriausiojoe redaktoriaus, "šis ruduo buvo 


itin derlingas tokiomis publikacijomis". 
Kita galima sprogdinimo versija, tai "kažkokių jėgų" noras 


destabilizuoti padėtį Lietuvoje, mano G. Vainauskas. Jis nenurodė, 
kokias jėgas turi galvoje. 
Tokie sprogdinimai kenkia šalies prestižui ir įvaizdžiui, sakė 


vyriausiasis redaktorius ir pabrėžė nežinąs analogų pasaulyje, kad 


būtų sprogdinami didžiausių redakcijų pastatai. 

—— Daugiau-ne+-76—T0KET S0-a plioriųy TTražu 156inančio "Lietuvos 
ryto" redakci į naujuoj iestatu siejo dideles viltis. 
Pagrindinio į i net po septynis žurnalistus. 
Todėl ti i iškėlus laikraščio priedo 
vilni i at ekonomikos redakcijas bei 


